hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu pt hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu hu pl hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu ceb hu en hu hu hu hu hu hu hu hu hu hu hu eo hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Akiknek a kerület az első
VÁLASZOK A LAKÁSRENDELETTEL KAPCSOLATOS VÁRI PETÍCIÓRA
[A válaszok a petíció eredeti szövegébe illesztve olvashatók.]
2020. november 05-én V. Naszályi Márta polgármester asszony tájékoztatást adott az új lakásrendeletről, amelyet a november 26-i képviselő-testületi ülésen fog előterjeszteni elfogadásra. A tájékoztatón – amiről csak az tudhatott, aki a Facebook-on olvasta; ezért, és a nem megfelelő módszertan miatt nem tekintjük a törvény által előírt társadalmi egyeztetésnek, mert nem adott egyenlő esélyt minden érintett lakónak a részvételre több, a vári lakások bérlőit hátrányosan érintő információ hangzott el.
Bevezetésként: a november 5-én tartott lakossági műhely nem a társadalmi egyeztetés helyett volt, hanem a társadalmi egyeztetés egyik első lépése volt. Sajnos, éppen utána került elrendelésre a veszélyhelyzet, ezért ezeket a személyes egyeztetéseket átmenetileg nem tudjuk folytatni, de sem akkor, sem azóta nem kívántunk megállni ennél a lépcsőnél.
1. a lakásbérleti díjak a többszörösére fognak emelkedni
A költségelvű lakásbérleti díj a törvényben előírtak szerint kerül megállapításra, tehát azt jelenti, hogy a bérlő annyit fizet a lakás bérletéért, amennyibe az az önkormányzatnak kerül. Az elmúlt 7 évben ez a korrekció – törvénysértőn – elmaradt. A tervezett korrekció 52%-os emelkedést jelent.
2. a bérleti díjak emelésével egyidejűleg meg fogja szüntetni azon bérlők bérletidíj-kedvezményét, akik 1995-ig jelezték az önkormányzat felé a lakásukra vonatkozó vételi szándékukat (ezzel ezen bérlők bérleti díja több mint 2,5-szeresére emelkedik)
Azok a bérlők, akik 1994. után nem vehették meg a lakásaikat, a terveink szerint továbbra is kedvezményben fognak részesülni, de nem szociális lakbér formájában, mivel ez a működés ilyen módon törvénysértő volt. És természetesen mindenki, aki a jövedelme és családi viszonyai alapján rászorul, szociális lakbért fizet ezután is.
3. a szociális lakbérbesoroláshoz (amit a vári lakók esetében meg kíván szüntetni, ezzel semmibe véve azt a joghátrányt, amit a privatizáció során elszenvedtek) évenkénti jövedelemigazolási és vagyonnyilatkozat-tételi kötelezettséget fog előírni
A szociális lakbér egy szociális támogatás, amit rászorultsági alapon lehet adni ugyanolyan szabályok szerint, mint a többi szociális támogatást. Aki jövedelmi viszonyai vagy családi helyzete alapján rászorul, szociális lakbérre lesz jogosult, amit a lakástörvény értelmében évente felül kell vizsgálni.
Nem akarjuk semmibe venni az 1994-es vagyonátadó bizottsági döntést, nagyon is megértjük az érintett lakók sérelmét, de ezt a helyzetet más módon kell megoldanunk, mert ez így egyrészt jogsértő, másrészt aránytalanul nagy terhet ró a kerületben élők egész közösségére. Mi a törvényi kötelezettségeinket kívánjuk betartani a jogszerű bérbeadással és a lakásállománnyal való felelős gazdálkodással.
4. a lakásokat az Önkormányzat a jelenlegi bérlőknek nem adja el a Fővárosi Vagyonátadó Bizottság 1994-ben kelt határozatára való hivatkozással (ellentétben a választási programjában foglaltakkal)
Az önkormányzat a vagyonátadó bizottsági döntés értelmében nem jogosult eladni ezeket a lakásokat. Ez nem az önkormányzat döntése. A választási programban arra tettünk ígéretet, hogy ezt a torz jogi helyzetet megpróbáljuk rendezni. Ennek a rendezésnek az előkészítése zajlik, keressük a jogszabályi lehetőségeket. Látható, hogy az előző önkormányzati vezetésnek 25 év alatt sem sikerült ezt elérnie, így nem meglepő, hogy mi egy év alatt nem jutottunk a végére.
5. a lakáscsere feltételeit megváltoztatják (ennek következtében az elköltözés és lakáscsere lehetősége ellehetetlenül majd)
Nem lehetetlenül el a lakáscsere. Egyetlen dolog változik: olyan emberekkel szeretnénk szerződni, akiknek nincsen másik beköltözhető lakástulajdonuk vagy bérlakásuk. Eddig sem volt minden cserepartnernek a cserelakáson kívül további bérleménye vagy lakástulajdona. A változtatás oka, hogy az önkormányzati bérlakásokkal a családok minél szélesebb rétegei számára szeretnénk lakhatást nyújtani. Nem azok szorulnak önkormányzati bérlakásra, akiknek van beköltözhető lakása. A legtöbb önkormányzatnál – a lakástörvényhez igazodva – a lakástulajdon eleve kizáró tényező, ha valaki bérleményért folyamodik. Mi ezzel szemben a határozatlan idejű bérleti jog („örökbérleti jog”) folytatójánál és a piaci lakáspályázaton indulóknál ezt nem akarjuk előírni.
A korrigált költségelvű lakbér nem nehezíti majd a cserét, mivel ezzel egyidőben a tervezett rendelet rögzíti, hogy a lakásra fordított korszerűsítési költségeit a bérlőnek (előzetes megállapodás alapján) beszámítja az önkormányzat a bérleti díjba, amire korábban nem volt lehetőség.
6. a bérleti jogviszony folytatásáról szóló közjegyzői okiratokba foglaltakat nem kívánja teljesíteni (ezzel szerzett jogot sért)
A tervezett lakásrendelet nem rendelkezik visszamenő hatállyal, azaz azokra az ügyletekre vonatkozik, amik az érvénybelépése után születnek. Korábbi jogokat nem sért és nem ír felül.
7. a piaci alapú lakáspályázatok esetében 5 évente új pályázatot fog kiírni az adott lakásra még abban az esetben is, ha a lakás bérlője folytatni kívánja a bérleti jogviszonyt (ezzel jelentős anyagi hátrányt okoz a lakást saját költségen felújító, korszerűsítő bérlőnek)
Ugyanígy, a korábban piaci alapon lakáshoz jutók szerződése a korábban érvényes szabályok szerint működik. A tervezett szabályozás az újonnan létrejövő szerződésekre vonatkozik. A piaci bérlő pontosan tudni fogja, hogy mennyi időre bérel, mennyiért újít fel és mennyi ideig lesz az övé a lakás, felújítás esetén 10 évet enged az új rendelet.
Sajnálatos módon Polgármester asszony nem mutatta be az új lakásrendeletet megalapozó szociológiai, pénzügyi és ingatlanpiaci szempontokra is kiterjedő hatástanulmányokat. Kérjük a tanulmányok nyilvánosságra hozatalát!
A rendelettervezet előkészítését széleskörű szakértői vizsgálat előzte meg, csak ez nem lett hatástanulmány formájában dokumentálva, mivel ilyet nem ír elő törvény. A rendelet társadalmi hatásait a jogalkotási törvény alapján a rendelethez készítendő előzetes hatásvizsgálat során kell bemutatni, ennek eleget fogunk tenni. Ahogyan azt a lakossági műhelybeszélgetésen megígértem, készül ingatlanforgalmi szakértői tanulmány.
Kérjük a tisztelt Képviselő-testületet, hogy az indokolatlan, Megalapozatlan, az itt élőket teljes kiszolgáltatottságba taszító, jogszerűtlen lakásrendeletet NE fogadja el!
A lakásrendelet-tervezet célja éppen az, hogy a jelenlegi jogsértő és egyedi döntésekre alapozó állapot és jogsértő lakásrendelethelyett egy normatív, átlátható és igazságos rendszert hozzon létre. (Ez egyébként törvényi kötelességünk is.) Az átláthatóság, a normatív döntések azt jelentik, hogy mindenki pontosan tudhatja, hogy mire jogosult, és ezek a jogai biztosítva vannak. Ezáltal megszűnik a jelenlegi kiszolgáltatottság, és kiszámítható, biztonságos helyzetbe kerülnek a bérlők.
Kérjük a bérlőkkel történő érdemi és tényleges egyeztetés lefolytatását az önkormányzat részéről!
A folyó lakossági egyeztetés (ami a járványhelyzet miatt átmenetileg akadályoztatva van) még további találkozókból, online eseményekből és más egyeztetési formákból fog állni. Mindenki lehetőséget kap arra, hogy ebben az egyeztetési folyamatban részt vegyen. Egyúttal tájékoztatom a tisztelt lakókat, hogy a rendkívüli jogrend ideje alatt ilyen nagy jelentőségű rendeletet nem fogadok el. A veszélyhelyzet elmúltával képviselő-testületi ülésen kerülhet elfogadásra, ennek időpontját még nem tudhatjuk.
Sajnos, amíg nincs új rendelet, addig lakáspályázatokat sem tudunk kiírni.
Budapest Főváros I. kerület Budavári Polgármesteri Hivatal
1014 Budapest, Kapisztrán tér 1.
Levelezési cím: 1250 Budapest, Pf. 35.
Központi telefonszám: (+36) 1-458-3000
Ügyfélszolgálat elérhetősége: +36 1-458-3030; +36 1-458-3025
Attila úti ügyfélszolgálat elérhetősége: 1013 Budapest, Attila út 65. Telefonszám: +36 1-225-7276
Budapest I. Kerület Budavári Önkormányzat adószáma: 15735643-2-41
Budapest Főváros I. Kerület Budavári Polgármesteri Hivatal: 15501002-2-41
Minden jog fenntartva. Cookie Policy Adatkezelési Tájékoztató Akadálymentesítési nyilatkozat